Herbert+Schiller

**Herbert Irving Schiller** (5 de novembre de 1919, Nova York – 29 de gener de 2000, Califòrnia) va ser un crític, sociòleg i escriptor nord-americà. Fou el principal precursor per encunyar el terme ‘Imperialisme cultural’, el qual és un dels conceptes claus en la teoria ‘Economia política de la comunicació’.

Fill de Benjamin Schiller i Gertrude Perner, va passar la seua infantesa al nord de Manhattan, i va estudiar al DeWitt Clinton High School, al City College de Nova York i a la Universitat de Columbia. Va ser professor a la Universitat de Illinois, l’institut Pratt de Brooklyn, el City College de Nova York i la Universitat de Califòrnia. Es va casar en la bibliotecària i erudita Anita Schiller, i va tindre dos fills, Zach i Dan.

Schiller va criticar la teoria funcionalista, desenvolupada en Anglaterra durant la dècada de 1930, en la seua obra **Mass Comunications and American Empire** (Comunicació de masses i imperialisme yanqui) (1969). En aquesta defensa que l’anàlisi de les funcions de la comunicació de masses ha de fer-se des de la perspectiva econòmica. Va assenyalar que en el món post-colonial (després de la II Guerra Mundial) la supremacia militar i econòmica no eren suficients com a forma de domini, sinó que a aquest dos conceptes s’havia d’afegir la comunicació social per aconseguir dominar tant la consciència individual com la social. És així com estableix una nova forma de domini, de nou imperialisme.

En aquest sentit, l’autor nord-americà va ser molt solidari en les reivindicacions del Tercer Món i dels països no-alineats, encara que també va ser “solitari”, perquè va ser una de les poques veus de l’època en criticar l’hegemonia econòmica i cultural del món occidental en general, i del món nord-americà en particular.

Per canviar aquest panorama, el propulsor de la teoria de l’Economia política va posar el focus en la transformació de les institucions culturals i dels mitjans de comunicació, ja que els considerava els únics instruments capaços d’alertar la consciència pública.

BIBLIOGRAFIA:

- Col·laboradors de Wikipedia. Wikipedia, la enciclopedia libre [en línia]. Disponible en: https://en.wikipedia.org/wiki/Herbert_Schiller - GONZÁLEZ, Omar. Blog 'El ciervo herido' [en línia]. Disponible en: https://elciervoherido.wordpress.com/2017/06/14/herbert-i-schiller-la-lucha-contra-el-imperialismo-de-los-medios-una-entrevista-de-vincent-mosco/

- UNIVERSITAT DE SAN DIEGO, CALIFORNIA (2000). Noted UC San Diego Communication Scholar, media critic Herb Schiller dies. [en línia]. Disponible en: http://ucsdnews.ucsd.edu/archive/newsrel/general/dschiller_obit.htm - I. SEGOVIA, Ana (2000). Treinta años de economía política de la comunicación: Las aportaciones de Herbert I. Schiller. Cuadernos de Información y Comunicación. Madrid: Universidad Complutense. - CARRATALÁ, Adolfo (2018). D’indústria a indústries: l’economia política de la comunicació [en línia]. Disponible en: https://aulavirtual.uv.es/pluginfile.php/1694020/mod_resource/content/0/5.%20Economia%20Pol%C3%ADtica%20de%20la%20Comunicaci%C3%B3.pdf